USTA Billie Jean King National Tennis Center

USTA Billie Jean King National Tennis Center (Národné tenisové centrum Billie Jean Kingovej) sa nachádza v parku Corona Flushing Meadows v štvrti Queens mesta New York. Tradične je na prelome augusta a septembra dejiskom posledného tenisového grandslamu sezóny US Open.

V samotnom areáli sa nachádza dvadsať dva dvorcov, v priľahlom parku ďalších jedenásť. Tri hlavné štadióny komplexu patria k najväčším tenisovým arénam sveta, ktorých rebríček vedie Arthur Ashe Stadium s kapacitou 22 547 divákovThe US Open - Grand Slam Tennis - Official Site - Seating Charts Prístup: 2008-12-13. Všetkých 22 kurtov má tvrdý akrylový povrch Decoturf, a to už od postavenia nového areálu v roku 1978.

Národné centrum je umiestnené v susedstve Citi Field, domovského štadiónu bejzbalového tímu New York Mets. Tenis je na ňom hraný jedenásť mesiacov v roku, uzavretý býva iba pri nepriaznivom počasí a v priebehu grandslamu. Okrem členov klubu je areál otvorený tiež pre verejnosť.

28. augusta 2006 získalo centrum názov po americkej tenistke Billie Jean Kingovej. Ceremoniálu sa zúčastnili súčasní aj bývalí vynikajúci hráči vrátane Martiny Navrátilovej, Venus Williamsovej, Chris Evertovej, Johna McEnroea a Jimmyho Connorsa. Jedná sa o najväčší športový areál na svete pomenovaný po športovkyni.

 Dejiny 
 Vznik 
Myšlienka zrodu tenisového centra vznikla okolo januára 1977, keď nastupujúci prezident Amerického tenisového zväzu (USTA) WE Hester uvidel z okna lietadla pristávajúceho na newyorskom letisku LaGuardia nevyužívaný starý štadión Singer Bowl, ktorý bol následne zrekonštruovaný a zväčšený na nový Louis Armstrong Stadium. Tým sa získalo miesto pre výstavbu nového národného tenisového centra, ktoré vzniklo v okolí Armstrongovho štadiónu. K otvoreniu areálu došlo v auguste 1978Ashe & amp; Armstrong Stadiums , Prístup: 1. augusta 2006.

 Rozšírenia 
Úvahy o presune dejiska grandslamu do San Diega viedli v roku 1995 na začatie veľkej modernizácie a rozšírenia tenisového centra. Tenisový zväz prikúpil okolité pozemky a štadión Arthurs Ashe s kapacitou cez 22 000 divákov nahradil štadión Louisa Armstronga vo funkcii centrálneho dvorca. Kapacita Armstrongovej arény bola znížená z osemnástich na desať tisíc divákov.History of the USTA National Tennis Center , Prístup: 1. augusta 2006. Spoločnosť Rossetti Architects navrhla štadión Arthur Ashe, tak aby sa stal najväčším tenisovým dvorcom na svete.

 Udalosti v Národnom tenisovom centre 
 Basketbal na tenisovom dvorci 
19. júla 2008 sa na štadióne Arthura Asha konala prvá netenisová akcia, keď basketbalové profesionálne tímy WNBA New York Liberty a Indiana Fever tu odohrali zápas v rámci prvého ročníka súťaže "Liberty Outdoor Classic". Jednalo sa historicky o prvý regulárny ročník profesionálnej basketbalovej súťaže v USA hranej vonku. Indiana Fever zvíťazili pomerom 71-55. Stretnutiu prizeralo 19 393 divákov.

 Stredoškolský tenis 
Národné tenisové centrum je tiež miestom každoročného turnaja stredných škôl New York State High School, konaného v máji.

 Iné projekty 

 Referencie 

 Externé odkazy
 USTA Billie Jean King National Tennis Center  – oficiálne stránky

Kategória:US Open
Kategória:Queens
Kategória:Tenis v USA
Kategória:Stavby v New Yorku
Kategória:Šport v New Yorku
Kategória:Tenisové haly